Arendusjuht - Vikipeedia, vaba entsüklopeedia

# Arendusjuht

###

Organisatsiooni arendusjuht on inimene, kelle töö sisu on organisatsiooni tegevuse edendamine ja inimeste otstarbekam rakendamine organisatsiooni põhitegevusse. Samuti on organisatsioonijuhi vastutusalas ümberkorralduste planeerimine, arengukavade loomine ning elluviimise koordineerimine.

Arendusjuhil peab olema väga hea ülevaade organisatsioonis toimuvast igal tasandil ning ka võime hinnata, millises valdkonnas on arengureservi. Oma töös lähtub arendusjuht juhtkonna ülesandest või nägemusest. Teatud juhtudel on töö aluseks töötajate ja juhtkonna sõnastatud rahulolematus organisatsiooni hetkeolukorraga.

Arendusjuhiks võib nimetada ka töötajat, kelle ülesandeks on projektide ja tegevussuundade algatamine ja sissetöötamine.

Eesti ettevõtetes ja organisatsioonides on nõukogude kultuuri pärandina sageli alahinnatud arendusjuhtidest ja -töötajatest saadavat tulu. Sel juhul kannab arenduse ülesannet kas juht või mõni teine juhtkonna töötaja lisaülesandena või palgatakse teenus mõnelt konsultatsioonifirmalt nii-öelda tule kustutamiseks, selle asemel et investeerida korralisse arendustöösse.

Välja otsitud andmebaasist "http://et.wikipedia.org../../../a/r/e/Arendusjuht.html"

Kategooriad: Ametid

##### Views

- Artikkel
- Arutelu
- Viimane redaktsioon

##### Otsi